CELEX: 32015D1159
Language: bg
Date: 2015-07-13 00:00:00
Title: Решение за изпълнение (ЕС) 2015/1159 на Комисията от 13 юли 2015 година относно мярка, наложена от Испания в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на ъглошлайф, производство на Varo Belgium (нотифицирано под номер С(2015) 4664) (Текст от значение за ЕИП)

15.7.2015   
            
            
               BG
            
            
               Официален вестник на Европейския съюз
            
            
               L 187/86
            
         РЕШЕНИЕ ЗА ИЗПЪЛНЕНИЕ (ЕС) 2015/1159 НА КОМИСИЯТА
   от 13 юли 2015 година
   относно мярка, наложена от Испания в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на ъглошлайф, производство на Varo Belgium
   
      
         (нотифицирано под номер С(2015) 4664)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3 от нея,
   като има предвид, че:
   
               (1)
            
            
               Испания уведоми Комисията за мярка за забрана на пускането на пазара на ъглошлайф Powerplus, модел POWX060, производство на Varo Belgium.
            
         
               (2)
            
            
               Ъглошлайфът е имал маркировка CE в съответствие с Директива 2006/42/ЕО.
            
         
               (3)
            
            
               Причината за предприетата мярка е несъответствието на ъглошлайфа със съществените изисквания за безопасност и опазване на здравето, определени в приложение I към Директива 2006/42/ЕО, точка 1.3.2 „Опасност от счупване при използване“, точка 1.7.3 „Маркировка на машините“ и точка 1.7.4.2 „Съдържание на инструкцията за експлоатация“, на основание на факта, че машината не е преминала успешно изпитването на здравина, като се е получило счупване на предпазителя на диска, със съответен риск от изхвърчане на диска с висока скорост върху работника.
            
         
               (4)
            
            
               Уведомлението бе придружено от инспекционен протокол, съставен от Labolatorio de Maquinas y Mecanismos, Мадрид.
            
         
               (5)
            
            
               Комисията отправи писмена покана до производителя и дистрибутора да коментират наложената от Испания мярка. В отговор производителят заяви, че продуктът доброволно е изтеглен от пазара и че са взети корективни мерки за следващите продукти.
            
         
               (6)
            
            
               Наличната документация, направените коментари и предприетите действия на заинтересованите страни показват, че ъглошлайфът Powerplus, модел POWX060, не съответства на съществените изисквания за безопасност и опазване на здравето съгласно Директива 2006/42/ЕО. Следователно е уместно предприетата от Испания мярка да се смята за обоснована.
            
         ПРИЕ НАСТОЯЩОТО РЕШЕНИЕ:
   Член 1
   Предприетата от Испания мярка за забрана на пускането на пазара на ъглошлайф Powerplus, модел POWX060, производство на Varo Belgium, е обоснована.
   Член 2
   Адресати на настоящото решение са държавите членки.
   
      Съставено в Брюксел на 13 юли 2015 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 157, 9.6.2006 г., стр. 24.